CELEX: 52018PC0156
Language: sk
Date: 2018-03-23
Title: Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii v nadväznosti na žiadosť z Belgicka – EGF/2017/010 BE/Caterpillar

EURÓPSKA KOMISIA
            V Bruseli23. 3. 2018
            COM(2018) 156 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii v nadväznosti na žiadosť z Belgicka – EGF/2017/010 BE/Caterpillar 
            
               
         
         
            
               DÔVODOVÁ SPRÁVA
            
            
               KONTEXT NÁVRHU
            
            
               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).
            
            
               2.Dňa 18. decembra 2017 Belgicko podalo žiadosť EGF/2017/010 BE/Caterpillar o finančný príspevok z fondu EGF v dôsledku prepúšťania pracovníkov
                  2
                spoločnosti Caterpillar a jej 5 dodávateľov (ďalej len „prepúšťanie“). 
            
            
               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené. 
            
            
               ZHRNUTIE ŽIADOSTI
            
            
                     
                        Žiadosť o príspevok z EGF
                     
                  
                  
                     
                        EGF/2017/010 BE/Caterpillar 
                     
                  
               
                     
                        Členský štát
                     
                  
                  
                     
                        Belgicko
                     
                  
               
                     
                        Dotknutý región (úroveň NUTS
                           3
                         2)
                     
                  
                  
                     
                        Región Hainaut (BE32)
                     
                  
               
                     
                        Dátum podania žiadosti
                     
                  
                  
                     
                        18. decembra 2017
                     
                  
               
                     
                        Dátum potvrdenia prijatia žiadosti
                     
                  
                  
                     
                        18. decembra 2017
                     
                  
               
                     
                        Dátum žiadosti o dodatočné informácie
                     
                  
                  
                     
                        24. decembra 2017
                     
                  
               
                     
                        Termín na poskytnutie dodatočných informácií
                     
                  
                  
                     
                          4. februára 2018 
                     
                  
               
                     
                        Termín na dokončenie posúdenia
                     
                  
                  
                     
                        29. apríla 2018
                     
                  
               
                     
                        Kritérium zásahu
                     
                  
                  
                     
                        Článok 4 ods. 1 písm. a) nariadenia o EGF
                     
                  
               
                     
                        Hlavný podnik
                     
                  
                  
                     
                        Caterpillar – Solar Gosselies
                     
                  
               
                     
                        Počet dotknutých podnikov
                     
                  
                  
                     
                        1
                     
                  
               
                     
                        Odvetvie(-a) hospodárskej činnosti
                     
                     
                        (divízia NACE Rev. 2)
                           4
                        
                     
                  
                  
                     
                        28 (Výroba strojov a zariadení i. n.)
                     
                  
               
                     
                        Počet pobočiek, dodávateľov a nadväzujúcich výrobcov
                     
                  
                  
                     
                        5
                           5
                        
                     
                  
               
                     
                        Referenčné obdobie (štyri mesiace)
                     
                  
                  
                     
                        31. mája 2017 – 30. septembra 2017 
                     
                  
               
                     
                        Počet prepustených pracovníkov počas referenčného obdobia (a)
                     
                  
                  
                     
                        1 364
                     
                  
               
                     
                        Počet prepustených pracovníkov pred referenčným obdobím alebo po ňom (b)
                     
                  
                  
                     
                           921
                     
                  
               
                     
                        Celkový počet prepustených pracovníkov 
                     
                  
                  
                     
                        2 287
                     
                  
               
                     
                        Celkový počet oprávnených prijímateľov
                     
                  
                  
                     
                        2 287
                     
                  
               
                     
                        Celkový počet dotknutých prijímateľov
                     
                  
                  
                     
                        2 287
                     
                  
               
                     
                        Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET)
                     
                  
                  
                     
                           300
                     
                  
               
                     
                        Rozpočet na personalizované služby (v EUR)
                     
                  
                  
                     
                        7 575 294
                     
                  
               
                     
                        Rozpočet na využívanie EGF
                           6
                         (v EUR)
                     
                  
                  
                     
                           127 400
                     
                  
               
                     
                        Celkový rozpočet (v EUR)
                     
                  
                  
                     
                        7 702 694
                     
                  
               
                     
                        Príspevok z EGF (60 %) (v EUR)
                     
                  
                  
                     
                        4 621 616
                     
                  
               
               POSÚDENIE ŽIADOSTI
            
            
               Postup
            
            
               4.Belgické orgány podali žiadosť EGF/2017/010 BE/Caterpillar 18. decembra 2017, t. j. do 12 týždňov odo dňa, keď boli splnené kritériá zásahu stanovené v článku 4 nariadenia EGF. Komisia v ten istý deň potvrdila prijatie žiadosti a 24. decembra 2017 požiadala Belgicko o dodatočné informácie. Tieto dodatočné informácie boli poskytnuté do šiestich týždňov od podania žiadosti. Lehota 12 týždňov od prijatia úplnej žiadosti, v ktorej by Komisia mala dokončiť posúdenie súladu žiadosti s podmienkami na poskytnutie finančného príspevku, uplynie 29. apríla 2018.
            
            
               Oprávnenosť žiadosti
            
            
               Príslušné podniky a prijímatelia
            
            
               5.Žiadosť sa týka 2 287 pracovníkov prepustených v spoločnosti Caterpillar Solar Gosselies (Caterpillar) a u piatich dodávateľov daného podniku. Caterpillar pôsobí v hospodárskom odvetví zaradenom do divízie 28 NACE Rev. 2 (Výroba strojov a zariadení). Prepúšťanie zo strany podniku sa týkalo prevažne regiónu na úrovni NUTS 2, región Hainaut (BE32).
            
            
                     
                        Podniky a počet prepustených pracovníkov 
                     
                  
               
                     
                        Caterpillar 
                     
                  
                  
                     
                        1 997
                     
                  
               
                     
                        Cediwal
                     
                  
                  
                     
                        68
                     
                  
               
                     
                        Eutraco
                     
                  
                  
                     
                        63
                     
                  
               
                     
                        Yusen
                     
                  
                  
                     
                        125
                     
                  
               
                     
                        Attecam
                     
                  
                  
                     
                        9
                     
                  
               
                     
                        MHP
                     
                  
                  
                     
                        25
                     
                  
               
                     
                        Celkový počet podnikov: 6
                     
                  
                  
                     
                        Celkový počet prepustených pracovníkov: 2 287
                     
                  
               
                     
                        Celkový počet samostatne zárobkovo činných osôb, ktoré ukončili svoju činnosť: 
                     
                  
                  
                     
                        0
                     
                  
               
                     
                        Celkový počet oprávnených pracovníkov a samostatne zárobkovo činných osôb:          
                     
                  
                  
                     
                        2 287
                     
                  
               
            
               Kritériá zásahu
            
            
               6.Belgicko podalo žiadosť podľa kritérií zásahu uvedených v článku 4 ods. 1 písm. a) nariadenia o EGF, v ktorom sa vyžaduje, aby počas referenčného obdobia štyroch mesiacov dosiahol počet prepustených pracovníkov najmenej 500 osôb v jednom podniku v jednom členskom štáte vrátane pracovníkov, ktorí boli prepustení u jeho dodávateľov a u nadväzujúcich výrobcov. 
            
            
               7.Referenčné obdobie štyroch mesiacov trvalo od 31. mája 2017 do 30. septembra 2017. 
            
            
               8.Počet prepustených pracovníkov počas referenčného obdobia:
            
         
         
            
               –1 161 pracovníkov prepustených v spoločnosti Caterpillar, 
            
            
               –203 pracovníkov prepustených u štyroch dodávateľov spoločnosti Caterpillar.
            
            
               Stanovenie počtu prepustených pracovníkov a prípadov ukončenia činnosti
            
            
               9.Počet 1 364 prepustených pracovníkov počas referenčného obdobia bol vypočítaný na základe skutočného ukončenia pracovnej zmluvy alebo uplynutia lehoty, na ktorú bola uzavretá.
            
            
               Oprávnení prijímatelia
            
            
               10.Okrem uvedených pracovníkov zahŕňajú oprávnení prijímatelia 923 pracovníkov prepustených pred referenčným obdobím v trvaní štyroch mesiacov alebo po ňom. Celkový počet oprávnených prijímateľov je preto 2 287. Vo veci EGF/2014/011 BE/Caterpillar a súčasnou žiadosťou sa nevyskytujú žiadne prípady pracovníkov, kde by sa prekrývala podpora.
            
            
               Súvislosť medzi prepúšťaním a vážnymi zmenami v štruktúre svetového obchodu v dôsledku globalizácie
            
            
               11.Na účely preukázania súvislosti medzi prepúšťaním a vážnymi zmenami v štruktúre svetového obchodu v dôsledku globalizácie Belgicko uvádza, že hlavným dôvodom zníženia počtu zamestnancov je celosvetová hospodárska súťaž v stavebníctve a v baníckom priemysle a následná strata trhového podielu podniku Caterpillar
                  7
               .
            
            
               12.Výroba v ťažobnom sektore v Európe klesla z 234 miliónov EUR v roku 2012 na 180 miliónov EUR v roku 2015
                  8
                a v 28 krajinách EÚ došlo k prudkému poklesu vývozu od roku 2014
                  9
               . 
            
            
               13.Podľa údajov uvedených belgickými orgánmi sa výrobné závody Caterpillar nachádzajú v blízkosti svojich trhov, čo vysvetľuje súvislosť medzi vývojom na európskom a celosvetovom trhu a znížením počtu pracovných síl v Gosselies. Najmä podiel predaja spoločnosti Caterpillar v Ázii sa v rokoch 2003 až 2013 takmer zdvojnásobil
                  10
               .
            
            
               14.V roku 2008 sa v Európe prudko zvýšila cena ocele, zatiaľ čo cena v Číne poklesla, a aj v súčasnosti je stále nižšia než v Európe
                  11
               . Výroba strojových zariadení je preto v Gosselies o 21 % drahšia ako v Číne
                  12
               .
            
            
               Udalosti, ktoré viedli k prepúšťaniu a ukončeniu činnosti
            
            
               15.Uvedené prepúšťanie bolo pôvodne vyvolané vyhlásením spoločnosti Caterpillar Belgium S. A. z 2. septembra 2016, že vo svojom výrobnom závode v Gosselies začne postup hromadného prepúšťania. 
            
            
               16.Táto žiadosť je už druhou žiadosťou Belgicka o príspevok z EGF v súvislosti so spoločnosťou Caterpillar. V roku 2014 bolo do prvej žiadosti o príspevok z EGF, ktorá sa týkala prepúšťania v podniku, zahrnutých 1 399 pracovníkov. Súčasný návrh sa týka zvyšných 1 997 pracovníkov závodu. 
            
            
               17.Spoločnosť Caterpillar investovalo v roku 2015 do novej montážnej linky s cieľom posilniť svoju pozíciu na trhu. Hospodársky rast v Európe bol však napriek očakávaniu veľmi pomalý, v dôsledku čoho sa hospodárska situácia podniku nezotavila tak, ako sa očakávalo. 
            
            
               18.V porovnaní s inými závodmi už nie je závod Gosselies v Belgicku konkurencieschopný. Následkom toho Caterpillar premiestnil svoju výrobu do rozvíjajúcich sa krajín v Ázii a Latinskej Amerike, ako je Čína a Južná Kórea, vzhľadom na rýchlo sa rozvíjajúce nové trhy a nízke výrobné náklady, spojené s menej prísnymi právnymi predpismi v oblasti životného prostredia a nižšími hodinovými nákladmi práce. Momentálne spoločnosť ukončuje všetky svoje činnosti v Belgicku. 
            
            
               Očakávané účinky prepúšťania na miestne, regionálne a celoštátne hospodárstvo a zamestnanosť
            
            
               19.Miera nezamestnanosti by mala ďalej rásť o 6,1 % v regióne Hainaut, podľa Valónskych verejných služieb zamestnanosti (FOREM)
                  13
               . 
            
            
               20.Zatvorenie závodu spoločnosti Caterpillar viedlo k prepusteniu 288 pracovníkov medzi dodávateľmi.
            
            
               21.Viac ako 11 % dotknutých pracovníkov má nad 55 rokov. 
            
         
         
            
               22.Uchádzači o zamestnanie v Charleroi sú zväčša pracovníci s nízkou kvalifikáciou (50,6 % z nich nemá vyššie stredoškolské vzdelanie) a 40 % je dlhodobo nezamestnaných (viac ako 24 mesiacov). Miera zamestnanosti v Charleroi je len 52,2 %, čo je takmer o päť percentuálnych bodov menej ako priemerná miera Valónskeho regiónu (57,1 %) (Zdroj: FOREM)
                  14
               .
            
            
               Dotknutí prijímatelia a navrhované opatrenia
            
            
               Dotknutí prijímatelia
            
            
               23.Očakáva sa, že na týchto opatreniach sa zúčastní všetkých 2 287 prepustených pracovníkov. Rozdelenie týchto pracovníkov podľa pohlavia, štátnej príslušnosti a vekových skupín:
            
            
                     
                        Kategória
                     
                  
                  
                     
                        Počet 
                           dotknutých prijímateľov
                     
                  
               
                     
                        Pohlavie:
                     
                  
                  
                     
                        muži:
                     
                  
                  
                     
                        2 115
                     
                  
                  
                     
                        (92,47 %)
                     
                  
               
                     
                  
                  
                     
                        ženy:
                     
                  
                  
                     
                         172
                     
                  
                  
                     
                        (7,53 %)
                     
                  
               
                     
                        Štátna príslušnosť:
                     
                  
                  
                     
                        občania EÚ:
                     
                  
                  
                     
                        2 233
                     
                  
                  
                     
                        (97,64 %)
                     
                  
               
                     
                  
                  
                     
                        osoby, ktoré nie sú občanmi EÚ:
                     
                  
                  
                     
                         54
                     
                  
                  
                     
                        (2,36 %)
                     
                  
               
                     
                        Veková skupina:
                     
                  
                  
                     
                        15 – 24 rokov:
                     
                  
                  
                     
                         2
                     
                  
                  
                     
                        (0,09 %)
                     
                  
               
                     
                  
                  
                     
                        25 – 29 rokov:
                     
                  
                  
                     
                         70
                     
                  
                  
                     
                        (3,06 %)
                     
                  
               
                     
                  
                  
                     
                        30 – 54 rokov:
                     
                  
                  
                     
                        1 952
                     
                  
                  
                     
                        (85,34 %)
                     
                  
               
                     
                  
                  
                     
                        55 – 64 rokov:
                     
                  
                  
                     
                         263
                     
                  
                  
                     
                        (11,51 %)
                     
                  
               
                     
                  
                  
                     
                        viac ako 64 rokov:
                     
                  
                  
                     
                         0
                     
                  
                  
                     
                        (0,00 %)
                     
                  
               
               24.Belgicko okrem toho poskytne personalizované služby spolufinancované z fondu EGF až 300 mladým ľuďom, ktorí nie sú zamestnaní, ani nie sú v procese vzdelávania alebo odbornej prípravy (NEET) a ktorí ku dňu predloženia žiadosti nedosiahli vek 30 rokov, keďže k prepusteniu 1 364 osôb uvedenému v odseku 8 došlo v regióne Hainaut (BE32) úrovne NUTS 2, ktorý je na získanie tejto pomoci oprávnený v rámci iniciatívy na podporu zamestnanosti mladých ľudí.
            
            
               25.Článkom 6 ods. 2 nariadenia o EGF sa stanovuje, že členské štáty môžu poskytovať personalizované služby spolufinancované z fondu EGF aj pre osoby patriace do skupiny NEET, a to do 31. decembra 2017. Návrh nariadenia Európskeho parlamentu a Rady o rozpočtových pravidlách vzťahujúci sa na všeobecný rozpočet Únie
                  15
                (súhrnné nariadenie) zahŕňa zmenu článku 6 ods. 2 nariadenia o EGF s cieľom predĺženia platnosti výnimky pre osoby patriace do skupiny NEET. Podľa údajov zverejnených Eurostatom 17. januára 2018, miera nezamestnanosti osôb vo veku 15 – 24 rokov v regióne Hainaut dosahuje 33,3 %. Región je preto naďalej oprávnený podľa článku 6 ods. 2 nariadenia o EGF. Táto zmena by sa mala uplatňovať so spätnou účinnosťou od 1. januára 2018. Toto rozhodnutie, ktoré obsahuje podporu osobám patriacim do skupiny NEET, sa môže prijať hneď ako sa prijme a nadobudne účinnosť súhrnné nariadenie.
            
            
               26.Celkový odhadovaný počet dotknutých prijímateľov, pri ktorých sa očakáva účasť na opatreniach, vrátane osôb patriacich do skupiny NEET, je preto 2 587.
            
            
               Oprávnenosť navrhovaných opatrení
            
            
               27.Personalizované služby, ktoré sa poskytnú prepusteným pracovníkom a osobám patriacim do skupiny NEET, pozostávajú z týchto opatrení: 
            
            
               –Individuálna pomoc pri hľadaní zamestnania, správa prípadov a všeobecné informačné služby. Do týchto opatrení patrí individuálna pomoc pri hľadaní zamestnania, ako je osobné a profesijné poradenstvo, ako aj otvorené informačné služby pre pracovníkov a osoby patriace do skupiny NEET.
            
            
               –Odborná príprava a rekvalifikácia. Patrí sem ďalšia odborná príprava určená pracovníkom a osobám patriacim do skupiny NEET. Tieto kurzy boli navrhnuté tak, aby sa zosúladila ponuka odbornej prípravy s vývojom priorít v regióne Charleroi stanovených v pláne CATCH
                  16
               . 
            
            
               –Podpora podnikania. Účastníkom sa v rámci tohto opatrenia poskytne systém podpory pre podnikateľov, ktorý predpokladá úzku spoluprácu s regionálnymi orgánmi zameriavajúcimi sa na podporu samostatnej zárobkovej činnosti.
            
            
               –Príspevok na založenie podniku. Toto opatrenie poskytne granty na rozbehnutie podnikateľskej činnosti určené na podporu samostatnej zárobkovej činnosti, založenia podnikateľskej činnosti a rozbehnutia a zriadenia podnikania na plný alebo polovičný úväzok.
            
            
               –Príspevky. Môžu to byť: 1. príspevky na odbornú prípravu na pokrytie nákladov počas odbornej prípravy uchádzača o zamestnanie alebo človeka, ktorý nie je zamestnaný ani nie je v procese vzdelávania alebo odbornej prípravy (NEET); 2. príspevky na mobilitu na získanie práce nachádzajúcej sa vo väčšej dopravnej vzdialenosti pre dochádzanie do práce; 3. príspevky na návrat do procesu vzdelávania podporujúce návrat do systému vzdelávania. Budú sa vyplácať najviac na obdobie 12 mesiacov a budú podmienené poskytnutím dôkazu zo strany žiadateľa o jeho zapísaní sa na kurzy terciárneho vzdelávania; 4. príspevky na hľadanie zamestnania poskytujúce pomoc uchádzačom o zamestnanie aj osobám patriacim do skupiny NEET s náhradou vzniknutých nákladov vynaložených na činnosti súvisiace s hľadaním zamestnania; 5. príspevky na podnikanie na pokrytie nákladov vynaložených uchádzačom o zamestnanie počas činností súvisiacich s hľadaním zamestnania a budú podmienené predložením individuálneho alebo kolektívneho projektu samostatnej zárobkovej činnosti zo strany žiadateľov.
            
            
               28.Personalizované služby, ktoré sa majú poskytovať osobám patriacim do skupiny NEET, pozostávajú z rovnakých činností ako služby poskytované prepusteným pracovníkom.
            
            
               29.Opísané navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.
            
            
               30.Belgické orgány poskytli požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdili, že finančným príspevkom z EGF sa nenahrádza žiadne z týchto opatrení.
            
            
               Odhadovaný rozpočet
            
            
               31.Odhadované celkové náklady sú 7 702 694 EUR, z čoho 7 575 294 EUR tvoria výdavky na personalizované služby a 127 400 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.
            
         
         
            
               32.Celková výška finančného príspevku požadovaného z EGF je 4 621 616 EUR (60 % celkových nákladov).
            
            
            
                     
                        Opatrenia
                     
                  
                  
                     
                        Odhadovaný počet účastníkov
                     
                  
                  
                     
                        Odhadované náklady na účastníka
                        (v EUR)
                     
                  
                  
                     
                        Odhadované celkové náklady
                     
                     
                        (v EUR)
                           17
                         
                     
                  
               
                     
                        Personalizované služby [opatrenia podľa článku 7 ods. 1 písm. a) a c) nariadenia o EGF]
                     
                  
               
                     
                        Odborné poradenstvo a ďalšie prípravné opatrenia (Reconversion: (accompagnement/orientation/insertion)
                     
                  
                  
                     
                        2 587
                     
                  
                  
                     
                        1 852
                     
                  
                  
                     
                        4 790 323
                     
                  
               
                     
                        Odborná príprava a rekvalifikácia
                     
                     
                        (Formations spécifiques)
                     
                  
                  
                     
                        1 050
                     
                  
                  
                     
                        841
                     
                  
                  
                     
                        883 265
                     
                  
               
                     
                        Podpora podnikania
                     
                     
                        (Dispositif d'accompagnement à l'entreprenariat)
                     
                  
                  
                     
                        250
                     
                  
                  
                     
                        463
                     
                  
                  
                     
                        115 743
                     
                  
               
                     
                        Grant na rozbehnutie podnikateľskej činnosti
                     
                     
                        (Bourse de lancement)
                     
                  
                  
                     
                        75
                     
                  
                  
                     
                        10 000
                     
                  
                  
                     
                        750 000
                     
                  
               
                     
                        Medzisúčet a):
                     
                     
                        Percentuálny podiel balíka personalizovaných služieb 
                     
                  
                  
                     
                        –
                     
                  
                  
                     
                        6 539 331
                     
                  
               
                     
                  
                  
                     
                  
                  
                     
                        (86,32 %)
                     
                  
               
                     
                        Príspevky a stimuly [opatrenia podľa článku 7 ods. 1 písm. b) nariadenia o EGF]
                     
                  
               
                     
                        Príspevky na odbornú prípravu, mobilitu, návrat do procesu vzdelávania, hľadanie zamestnania a podnikanie
                     
                     
                        (formation, prime à l'emploi distant, reprise d'étude, recherche d'emploi et création d'activité)
                     
                  
                  
                     
                        2 587
                     
                  
                  
                     
                        400
                     
                  
                  
                     
                        1 035 963
                     
                  
               
                     
                        Medzisúčet b):
                     
                     
                        Percentuálny podiel balíka personalizovaných služieb:
                     
                  
                  
                     
                        –
                     
                  
                  
                     
                        1 035 963
                     
                  
               
                     
                  
                  
                     
                  
                  
                     
                        (13,68 %)
                     
                  
               
                     
                         Opatrenia podľa článku 7 ods. 4 nariadenia o EGF
                     
                  
               
                     
                        1. Prípravné činnosti
                     
                  
                  
                     
                        –
                     
                  
                  
                     
                        82 000
                     
                  
               
                     
                        2. Riadenie
                     
                  
                  
                     
                        –
                     
                  
                  
                     
                        10 400
                     
                  
               
                     
                        3. Informovanie a propagácia
                     
                  
                  
                     
                        –
                     
                  
                  
                     
                        5 000
                     
                  
               
                     
                        4. Kontrola a podávanie správ
                     
                  
                  
                     
                        –
                     
                  
                  
                     
                         30 000
                     
                  
               
                     
                        Medzisúčet c):
                     
                     
                        Percentuálny podiel celkových nákladov:
                     
                  
                  
                     
                        –
                     
                  
                  
                     
                        127 400
                     
                  
               
                     
                  
                  
                     
                  
                  
                     
                        (1,65 %)
                     
                  
               
                     
                        Celkové náklady (a + b + c):
                     
                  
                  
                     
                        –
                     
                  
                  
                     
                        7 702 694
                     
                  
               
                     
                        Príspevok z EGF (60 % celkových nákladov)
                     
                  
                  
                     
                        –
                     
                  
                  
                     
                        4 621 616
                     
                  
               
               33.Náklady na opatrenia uvedené v predchádzajúcej tabuľke ako opatrenia podľa článku 7 ods. 1 písm. b) nariadenia o EGF neprekračujú 35 % celkových nákladov na koordinovaný balík personalizovaných služieb. Belgicko potvrdilo, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním práce alebo odbornou prípravou.
            
            
               34.Belgicko potvrdilo, že investičné náklady na samostatnú zárobkovú činnosť, založenie podniku a prevzatie zamestnancov nepresiahnu 15 000 EUR na prijímateľa. 
            
            
               Obdobie oprávnenosti výdavkov
            
            
               35.Belgické orgány začali poskytovať personalizované služby dotknutým prijímateľom 22. októbra 2016. Na výdavky na opatrenia bude teda možné získať finančný príspevok z fondu EGF od 22. októbra 2016 do 18. decembra 2019.
            
            
               36.Belgicku začali vznikať administratívne výdavky na využívanie EGF 5. septembra 2016. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú oprávnené na finančný príspevok z EGF od 5. septembra 2016 do 18. júna 2020. 
            
            
               Komplementarita s opatreniami financovanými z vnútroštátnych prostriedkov alebo prostriedkov Únie
            
            
               37.Zdrojmi vnútroštátneho predbežného financovania alebo spolufinancovania sú Valónske verejné služby zamestnanosti (FOREM) a región Valónsko.
            
            
               38.Belgicko potvrdilo, že uvedené opatrenia, na ktoré sa vynakladajú finančné prostriedky z EGF, nebudú financované z iných finančných nástrojov Únie.
            
            
               Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi
            
            
               39.Belgicko uviedlo, že koordinovaný balík personalizovaných služieb bol vypracovaný po konzultácii s pracovnou skupinou, do ktorej patrili aj Valónske verejné služby zamestnanosti, SOGEPA
                  18
               , zástupcovia odborových zväzov a iných sociálnych partnerov. 
            
            
               Systémy riadenia a kontroly
            
            
               40.Belgicko oznámilo Komisii, že finančný príspevok budú riadiť a kontrolovať tie isté orgány, ktoré sú zodpovedné za financovanie z Európskeho sociálneho fondu (ESF).
            
            
               Záväzky poskytnuté zo strany dotknutého členského štátu
            
            
               41.Belgické orgány poskytli všetky potrebné uistenia, že: 
            
            
               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,
            
            
               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,
            
            
               –prepúšťajúce podniky si v prípadoch, keď po prepúšťaní pokračujú v činnosti, splnili svoje právne záväzky, ktorými sa upravuje prepúšťanie, a prijali primerané opatrenia na zabezpečenie svojich zamestnancov,
            
         
         
            
               –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu,
            
            
               –navrhovanými opatreniami sa budú dopĺňať opatrenia financované zo štrukturálnych fondov,
            
            
               –finančný príspevok z EGF bude v súlade s procesnými a hmotnoprávnymi pravidlami Únie o štátnej pomoci.
            
            
               VPLYV NA ROZPOČET
            
            
               Návrh rozpočtu
            
            
               42.Ako sa stanovuje v článku 12 nariadenia Rady (EÚ, Euratom) č. 1311/2013
                  19
                z 2. decembra 2013, ktorým sa ustanovuje viacročný finančný rámec na roky 2014 – 2020, EGF nesmie prekročiť maximálnu ročnú sumu 150 miliónov EUR (v cenách z roku 2011).
            
            
               43.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu vo výške 4 621 616 EUR, čo predstavuje 60 % celkových nákladov na navrhované opatrenia.
            
            
               44.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  20
               , navrhované rozhodnutie o mobilizácii EGF prijmú spoločne Európsky parlament a Rada.
            
            
               Súvisiace akty
            
            
               45.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 4 621 616 EUR do príslušného rozpočtového riadku.
            
            
               46.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.
            
            
               Návrh
            
            
               ROZHODNUTIE EURÓPSKEHO PARLAMENTU A RADY
            
            
               o mobilizácii Európskeho fondu na prispôsobenie sa globalizácii v nadväznosti na žiadosť z Belgicka – EGF/2017/010 BE/Caterpillar 
            
            
               EURÓPSKY PARLAMENT A RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  21
               , a najmä na jeho článok 15 ods. 4,
            
            
               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  22
               , a najmä na jej bod 13,
            
            
               so zreteľom na návrh Európskej komisie,
            
            
               keďže:
            
         
         
            
               (1)Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im opätovne sa začleniť na trhu práce.
            
            
               (2)Ako sa stanovuje v článku 12 nariadenia Rady (EÚ, Euratom) č. 1311/2013
                  23
               , EGF nesmie prekročiť maximálnu ročnú sumu 150 miliónov EUR (v cenách z roku 2011).
            
            
               (3)Belgicko podalo 18. decembra 2017 žiadosť o mobilizáciu EGF v súvislosti s prepúšťaním v spoločnosti Caterpillar a u jeho 5 dodávateľov a s ukončením činností (ďalej len „prepúšťanie“). Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.
            
            
               (4)V súlade s článkom 6 ods. 2 nariadenia (EÚ) č. 1309/2013 sa Belgicko rozhodlo poskytnúť personalizované služby spolufinancované z EGF aj 300 mladým ľuďom, ktorí nie sú zamestnaní ani nie sú v procese vzdelávania alebo odbornej prípravy (NEET).
            
            
               (5)Preto by sa v súvislosti so žiadosťou predloženou Belgickom mal mobilizovať EGF s cieľom poskytnúť finančný príspevok vo výške 4 621 616 EUR.
            
            
               (6)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,
            
            
               PRIJALI TOTO ROZHODNUTIE: 
            
            
               Článok 1
            
            
               V rámci všeobecného rozpočtu Únie na rozpočtový rok 2018 sa mobilizuje Európsky fond na prispôsobenie sa globalizácii s cieľom poskytnúť sumu 4 621 616 EUR vo forme viazaných a platobných rozpočtových prostriedkov.
            
            
               Článok 2
            
            
               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum jeho prijatia]*.
            
            
               V Bruseli
            
            
               
                  Za Európsky parlament
                        Za Radu
               
               
                  predseda
                        predseda
               
            
         
         
            
                  
                     (1)
                  
                        Ú. v. EÚ L 347, 20.12.2013, s. 855.
               
               
                  
                     (2)
                  
                        V zmysle článku 3 nariadenia o EGF.
               
               
                  
                     (3)
                  
                        Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).
               
               
                  
                     (4)
                  
                        Ú. v. EÚ L 393, 30.12.2006, s. 1.
               
               
                  
                     (5)
                  
                        Štyria dodávatelia prepustili pracovníkov počas referenčného obdobia a jeden prepúšťal pracovníkov mimo tohto obdobia. 
               
               
                  
                     (6)
                  
                        V súlade s článkom 7 ods. 4 nariadenia (EÚ) č. 1309/2013.
               
               
                  
                     (7)
                  
                        Z 26 % v roku 2003 na 13 % v roku 2013, spoločnosť Caterpillar, oznámenie Správnej rade, 28. februára 2013.
               
               
                  
                     (8)
                  
                        Eurostat, Ročné podrobné štatistiky podnikov v sektore priemyslu (NACE Rev. 2, B – E).
               
               
                  
                     (9)
                  
                        Z 3,1 miliardy EUR v roku 2014 na 8 miliónov EUR v roku 2016, Eurostat. Eurostat: Kód DS016890.
               
               
                  
                     (10)
                  
                        Z 25 % v roku 2003 na 48 % v roku 2013.
               
               
                  
                     (11)
                  
                        
                  
                     http://steelbenchmarker.com/files/history.pdf.
                  
               
               
                  
                     (12)
                  
                        Caterpillar, oznámenie Správnej rade, 28. februára 2013.
               
               
                  
                     (13)
                  
                        Výpočet na základe počtu uchádzačov o zamestnanie v decembri 2016.
               
               
                  
                     (14)
                  
                        
                  
                     https://www.leforem.be/MungoBlobs/44/644/20180212_Chiffres_SeriesStatistiquesMde201801.pdf.
                  
               
               
                  
                     (15)
                  
                        
                  
                     http://eur-lex.europa.eu/resource.html?uri=cellar:a59b6beb-7a4f-11e6-b076-01aa75ed71a1.0001.02/DOC_1&format=PDF.
                  
               
               
                  
                     (16)
                  
                        Plán CATCH, Accélérer la Croissance de l’Emploi dans la Région de Charleroi (Urýchlenie rastu zamestnanosti v regióne Charleroi), september 2017.    
                        
                  http://www.catch-charleroi.be/.
               
               
                  
                     (17)
                  
                        Z dôvodu zaokrúhľovania celková suma nepredstavuje presný súčet jednotlivých položiek.
               
               
                  
                     (18)
                  
                        Sogepa je investičný fond poskytujúci investičné služby, ktorý sa podieľa na iniciatívach na reorganizáciu obchodnej činnosti založených na dôveryhodných a udržateľných hospodárskych a priemyselných projektoch.
               
               
                  
                     (19)
                  
                        Ú. v. EÚ L 347, 20.12.2013, s. 884.
               
               
                  
                     (20)
                  
                        Ú. v. EÚ C 373, 20.12.2013, s. 1.
               
               
                  
                     (21)
                  
                        Ú. v. EÚ L 347, 20.12.2013, s. 855.
               
               
                  
                     (22)
                  
                        Ú. v. EÚ C 373, 20.12.2013, s. 1.
               
               
                  
                     (23)
                  
                        Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).